Τόσο οι διαλέξεις και η πρακτική όσο η εποπτεία και η προσωπική ανάπτυξη των εκπαιδευομένων γίνεται σταδιακά και συστηματικά. Υπάρχει δε συνεχής παρακολούθηση και αξιολόγηση της προόδου των εκπαιδευομένων ώστε να εξασφαλισθεί η υψηλού επιπέδου γνώση και τέχνη της συστημικής θεραπείας. Στο πρώτο έτος καλύπτονται εισαγωγικά θέματα (όπως στη συστημική επιστήμη) για την καλύτερη κατανόηση των σχολών που διδάσκονται στο δεύτερο έτος. Προσφέρεται δε ανάλυση και παρέμβαση σε κάθε ένα εκπαιδευόμενο με βάση το γενεογράμμα του. Αναλυτικό πρόγραμμα 1ου έτους Στο δεύτερο έτος διδάσκονται οι διάφορες σχολές, γίνεται προσωπική ανάπτυξη σε ομαδική βάση, και ο εκπαιδευόμενος μπορεί να παρακολουθεί θεραπείες και να τις συζητά. Αναλυτικό πρόγραμμα 2ου έτους Στο τρίτο έτος διδάσκεται η συστημική θεραπεία όλων των βασικών διαταραχών (π.χ. σχιζοφρένεια, κατάθλιψη, ψυχοσωματικά προβλήματα), προσφέρεται ομαδική εποπτεία, και παρακολουθούνται ζωντανά περιστατικά στα συμμετέχουν οι εκπαιδευόμενοι ενεργά. Αναλυτικό πρόγραμμα 3ου έτους Στο τέταρτο έτος διδάσκεται η αντιμετώπιση ειδικών θεμάτων στο ζευγάρι και τη οικογένεια (όπως η ενδοοικογενειακή βία και η θεραπεία ζεύγους), αναλαμβάνονται περιπτώσεις από τους εκπαιδευόμενους και γίνεται προσωπική θεραπεία μέσω εποπτείας. Αναλυτικό πρόγραμμα 4ου έτους Αναλυτικό πρόγραμμα 1ου έτους Θεωρία Θέματα διαλέξεων: Γνωριμία ομάδας & Ιστορική Ανασκόπηση Ορισμός του  Ζωντανού Συστήματος, Αναγωγισμός, Ολιστική Προσέγγιση και Συστημική Η σημασία των σχέσεων, αναδυόμενες ιδιότητες Κυκλική και διάσπαρτη αιτιότητα Η σημασία του πλαισίου, ολόνια Μοντέλα Συστήματα ελέγχου Ποσότητα πληροφορίας, επικοινωνία και μηνύματα Εισαγωγή στη συστημική επιστημολογία Νοημοσύνη, ορισμός, γνωστική και συναισθηματική Νόμοι της πληροφορίας Ποικιλία και τάξη: εξέλιξη, νοητική ανάπτυξη, θεραπεία Βασικά στοιχεία νοημοσύνης στα ζωντανά συστήματα Βασικά υποσυστήματα νοημοσύνης, (Miller, Gray, Royce, Paritsis) Λογική τoυ Bool, μοντέλα, λογικά παράδοξα, και παλαιολογική Βασικά υποσυστήματα νοημοσύνης, (Miller, Gray, Royce, Paritsis) Ανθρώπινα συστήματα, Βιολογική πλευρά, πολιτισμός, και διαταραχές Κίνητρα συμπεριφοράς και ανθρώπινες σχέσεις Θεωρία του Συναισθηματικού Δεσμού Μάθηση, Pavlov, Tolman, Bandura, Skinner και συμπεριφορισμός Αντίληψη, όραση χρωμάτων, Προσωπικότητα Εισαγωγή στη μεθοδολογία έρευνας Ψυχική υγεία και ασθένεια Εισαγωγή στις βασικές έννοιες ψυχοπαθολογίας (σημειολογία, συμπτώματα στη ψυχιατρική) Εισαγωγή στις βασικές διαγνωστικές κατηγορίες στη ψυχιατρική, 1. Εισαγωγή στις βασικές διαγνωστικές κατηγορίες στη ψυχιατρική, 2. Εισαγωγή στη ψυχοφαρμακολογία Γενικές συστημικές αρχές Διοίκησης Διοίκηση προσωπικού και μέθοδοι επιρροής Ερωτήσεις και σχόλια Μετά από κάθε διάλεξη ακολουθεί εκτεταμένη συζήτηση επί του θέματος ή και επί άλλων θεμάτων που σχετίζονται με τη συστημική θεραπεία με βάση τις ερωτήσεις και τα ενδιαφέροντα των εκπαιδευομένων. Κατόπιν ακολουθεί διάλυμα και πρακτικές εφαρμογές, βιωματικές εμπειρίες ή θεραπεία και ανάπτυξη. Πρακτική Εφαρμογή Συστημικής Θεραπείας και αρχή ψυχοθεραπείας Στο πρώτο έτος έμφαση δίδεται στην ανάλυση του Γενεογράμματος των εκπαιδευομένων. Έτσι, μετά τη θεωρητική παρουσίαση του Γενεογράμματος, οι εκπαιδευόμενοι θέτουν προς συζήτηση το Γενεόγραμμά τους και συζητείται στα πλαίσια προσωπικής ανάπτυξης και θεραπείας. Αξιολόγηση και σχόλια Στο πρώτο έτος διενεργούνται γραπτές εξετάσεις στη διδακτέα ύλη αναφορικά με τη συστημική επιστήμη στο τέλος του έτους ή, σε περίπτωση αποτυχίας, πριν από την αρχή του δευτέρου έτους. Αναλυτικό πρόγραμμα 2ου έτους Θεωρία Στο δεύτερο έτος παρουσιάζονται οι κύριες σχολές συστημικής και θεραπείας οικογένειας καλύπτοντας τις θεωρητικές βάσεις, τη μέθοδο αλλαγής και τις τεχνικές που χρησιμοποιούν. Θέματα διαλέξεων: Εισαγωγή στο αντικείμενο του έτους. Κύκλος ζωής της οικογένειας. Satir Bowen 1 Bowen 2 Bateson, Erickson / θεραπευτικά παράδοξα MRI & Στρατηγική Σχολή Δομική (Minuchin), θεωρητική βάση Δομική (Minuchin), τεχνικές Σχολή του Μιλάνου, θεωρητική βάση Σχολή του Μιλάνου, Τεχνικές Hellinger Δεύτερη κυβερνητική, Maturana, Rousseau, Gergen Εστιασμένη στη λύση θεραπεία, Αντανακλώσα ομάδα, Tom Andersen Mεταμοντέρνα προσέγγιση, Harlene Anderson Αφηγηματική Θεραπεία, Θεωρητική προσέγγιση Αφηγηματική Θεραπεία, Thin and thick stories, unique outcomes, Αφηγηματική Θεραπεία, Externalization, άλλες τεχνικές Multi-systemic therapy Emotionally-Focused Therapy (EFT) Emotionally-Focused Therapy (EFT) Emotionally-Focused Therapy (EFT) Παρεμβάσεις στο σχολείο, Molnar, Θεωρητικές προσεγγίσεις, Τεχνικές Attachment-narrative therapy (Dallos & Vetere) ΘΑΣ. Θεωρητικές αρχές ΘΑΣ. Τεχνικές, λογικά επακόλουθα κ.ά. ΘΑΣ. Τεχνικές, αλχημεία της συμπεριφοράς κ.ά. ΘΑΣ, Ατομική ψυχοθεραπεία και θεραπεία σχέσεων Attachment-narrative therapy (Dallow & Vetere) Ατομική Συστημική Θεραπεία, Boscolo Ανοιχτός διάλογος, Seikula Γενική συζήτηση των σχολών, διαφορές και ομοιότητες Μετά από κάθε διάλεξη ακολουθεί εκτεταμένη συζήτηση επί του θέματος ή και επί άλλων θεμάτων που σχετίζονται με τη συστημική θεραπεία με βάση τις ερωτήσεις και τα ενδιαφέροντα των εκπαιδευομένων. Κατόπιν ακολουθεί διάλυμα και μετά πρακτικές εφαρμογές, βιωματικές εμπειρίες ή ομαδική θεραπεία των εκπαιδευομένων Πρακτική Εφαρμογή Συστημικής Θεραπείας Στο δεύτερο έτος δίδεται έμφαση στηn προσημείωση των θεραπευτικών μεθόδων καθώς και στις ομάδες προσωπικής ανάπτυξης/θεραπείας με βάση κοινά αιτήματα και θέματα προς συζήτηση. Επίσης, προσφέρονται και βιντεοσκοπημένες παρουσιάσεις σχετικά με τις σχολές συστημικής θεραπείας. Αξιολόγηση και σχόλια Στο τέλος του δευτέρου έτους διενεργούνται προφορικές εξετάσεις που αφορούν κυρίως την κατανόηση της ύλης του δευτέρου έτους και την απόκτηση συστημικής σκέψης. Σε περίπτωση δυσκολιών οι εξετάσεις επαναλαμβάνονται πρίν από την έναρξη του τρίτου έτους. Αναλυτικό πρόγραμμα 3ου έτους Θεωρία Στο τρίτο έτος παρουσιάζονται οι κύριες περιπτώσεις ψυχικών ασθενειών και αναλύονται υποθέσεις/πιθανές αιτίες από μία ή περισσότερες σχολές και αναφέρονται αντίστοιχα παραδείγματα. Έτσι δίδεται η ευκαιρία να συζητηθούν και τεχνικές που χρησιμοποιήθηκαν. Θέματα διαλέξεων: Συστημική προσέγγιση και θεραπεία Της σχιζοφρένειας Της μανιοκατάθλιψης Της παραληρητικής διαταραχής Των διαταραχών λήψης τροφής, όπως της ψυχογενούς ανορεξίας και βουλιμίας Των αγχωδών διαταραχών Των καταθλίψεων Της αντίδρασης πανικού Των φοβιών Της αντίδρασης μετατροπής Εξαρτήσεων γενικά Εξαρτήσεων από χασίς, ηρωίνη, διαδίκτυο, αλκοόλ ειδικά Ψυχοσωματική του καρκίνου Ψυχοσωματική της κεφαλαλγίας και της υπέρτασης Ψυχοσωματική ρευματοειδούς αρθρίτιδας Ψυχοσωματική δερματικών παθήσεων Στις μέρες που δεν καλύπτονται κάποιο από τα ανωτέρω θέματα παρουσιάζεται βιβλιογραφικές εργασίες των εκπαιδευομένων ή συζητούνται ειδικά θέματα ύστερα από αιτήματα της ομάδας. Πρακτική Εφαρμογή Συστημικής Θεραπείας Στο τρίτο έτος δίδεται έμφαση στη ζωντανή παρακολούθηση των θεραπευτικών συνεδριών και συμμετοχή των εκπαιδευομένων σε αυτές. Παράλληλα προσφέρεται ομαδική συστημική θεραπεία στους εκπαιδευόμενους. Επίσης προσφέρονται και βιντεοσκοπημένες παρουσιάσεις σχετικά με τις σχολές συστημικής θεραπείας. Επιπλέον, οι σπουδαστές μπορούν να παρακολουθούν θεραπείες ζωντανά, ανεξάρτητα από τις ώρες διδασκαλίας και χωρίς οικονομική επιβάρυνση. Αξιολόγηση και σχόλια Αυτή γίνεται μέσω των παρουσιάσεων των εργασιών των σπουδαστών στο τρίτο έτος. Δίδονται σχόλια που βοηθούν τους εκπαιδευόμενους να καλύψουν αδυναμίες στη συστημική σκέψη και σε άλλα θέματα. Αναλυτικό πρόγραμμα 4ου έτους Θεωρία Στο τέταρτο έτος παρουσιάζονται οι κύριες περιπτώσεις που αφορούν προβλήματα των οικογενειακών σχέσεων καθώς και νοητικής ανάπτυξης και αναλύονται υποθέσεις/πιθανές αιτίες από μία ή περισσότερες σχολές και αναφέρονται αντίστοιχα παραδείγματα. Έτσι δίδεται η ευκαιρία να συζητηθούν και τεχνικές που χρησιμοποιούνται. Επίσης παρουσιάζονται από τους εκπαιδευόμενους του 4ου έτους επιστημονικά άρθρα από περιοδικά συστημικής θεραπείας για θέματα κυρίως που είναι χρήσιμο να συζητηθούν. Θέματα διαλέξεων: Κακοποίηση του παιδιού Κακοποίηση της γυναίκας Σεξουαλική κακοποίηση Συζυγική απιστία Θεραπεία ζεύγους 1 Θεραπεία ζεύγους 2 Θεραπεία ζεύγους 3 Εφηβεία & οικογένεια Παραβατικότητα των εφήβων Νόσος Alzheimer Mental retardation Bullying Πρακτική Εφαρμογή Συστημικής Θεραπείας Στο τέταρτο έτος δίδεται έμφαση στην ανάληψη περιπτώσεων από τους εκπαιδευομένους και ομαδική εποπτεία σε αυτές. Τα περιστατικά, αν δεν είναι με δική τους πρωτοβουλία, παρέχονται από το πρόγραμμα. Στο πλαίσιο της εποπτείας προσφέρεται και συστημική θεραπεία ώστε τα ψυχολογικά εμπόδια που παρεμποδίζουν την επιτυχία της θεραπείας να παρακαμφθούν. Παράλληλα προσφέρεται ομαδική συστημική θεραπεία στους εκπαιδευόμενους και οι σπουδαστές μπορούν να παρακολουθούν θεραπείες ζωντανά ανεξάρτητα από τις ώρες διδασκαλίας και χωρίς οικονομική επιβάρυνση. Αξιολόγηση και σχόλια Προς το τέλος του τετάρτου έτους ή μετά αυτό σε χρόνο της αρεσκείας τους οι εκπαιδευθέντες, για να πάρουν το δίπλωμα, θα πρέπει μέσα σε 10 συνεδρίες να παρουσιάσουν σημαντική πρόοδο σε περιστατικό που ανέλαβαν για το σκοπό της αξιολόγησης τους ως θεραπευτές. Παράλληλα σε μία-δύο σελίδες θα πρέπει να παρουσιάσουν το αίτημα, τις υποθέσεις, το σκεπτικό και τις τεχνικές που χρησιμοποίησαν. Μετά την επιτυχή παρουσίαση οι απόφοιτοι λαμβάνουν δίπλωμα και δύνανται να γραφούν ως μέλη της ΕΣΥΘΕΠΑΣ και να αναγνωρίζονται ως συστημικοί & οικογενειακοί θεραπευτές από την Ελληνική Ομοσπονδία Συστημικής Θεραπείας (ΕΘΟΣ) και την EFTA. Σε περίπτωση μη επιτυχούς έκβασης, οι εκπαιδευόμενοι μπορούν στο ίδιο ή και σε άλλο περιστατικό να επαναλάβουν την αξιολόγηση τους. Στο διάστημα αυτό προσφέρεται η δυνατότητα στους εκπαιδευθέντες να παρακολουθούν δωρεάν ζωντανά περιστατικά έως ότου αισθανθούν ότι μπορούν να το φέρουν εις πέρας. Αν οι εκπαιδευθέντες δεν θέλουν να παρουσιάσουν περιστατικό ή δεν έχουν επιτυχή παρουσίαση, λαμβάνουν πιστοποιητικό παρακολούθησης του τετραετούς προγράμματος.